**Ministru kabineta noteikumu projekta „Noteikumi par ugunsgrēku un glābšanas darbu uzskaiti” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Likumprojekts „Grozījums Ugunsdrošības un ugunsdzēsības likumā” (177/Lp11; Saeimā pieņemts otrajā lasījumā 2012.gada 16.februārī). |
| 2. | Pašreizējā situācija un problēmas | Lai noteiktu kārtību, kādā Valsts ugunsdzēsības un glābšanas dienests veic ugunsgrēku un Valsts ugunsdzēsības un glābšanas dienesta veikto glābšanas darbu uzskaiti, uzskaitāmās informācijas apjomu un glabāšanas termiņus un kārtību, kādā Valsts meža dienests uzskaita meža ugunsgrēkus, kā arī apkopojamās informācijas apjomu (tostarp informāciju par ugunsgrēka radītajām sekām) un glabāšanas termiņus, nepieciešams izdot jaunus Ministru kabineta noteikumus.Ar likumprojektu „Grozījums Ugunsdrošības un ugunsdzēsības likumā” (177/Lp11; Saeimā pieņemts otrajā lasījumā 16.02.2012.) (turpmāk – likumprojekts) Ministru kabinetam dots deleģējums noteikt kārtību, kādā Valsts ugunsdzēsības un glābšanas dienests veic ugunsgrēku (izņemot meža ugunsgrēku) un Valsts ugunsdzēsības un glābšanas dienesta veikto glābšanas darbu uzskaiti, uzskaitāmās informācijas apjomu un glabāšanas termiņus un kārtību, kādā Valsts meža dienests uzskaita meža ugunsgrēkus, kā arī apkopojamās informācijas apjomu un glabāšanas termiņu.Ar likumprojekta stāšanos spēkā zaudēs spēku Ministru kabineta 2011.gada 28.jūnija noteikumi [Nr.503 „Kārtība, kādā Valsts ugunsdzēsības un glābšanas dienests uzskaita ugunsgrēkus, to sekas un veiktos glābšanas darbus](http://www.likumi.lv/doc.php?id=232429&from=off)”. Likumprojekta „Grozījums Ugunsdrošības un ugunsdzēsības likumā” spēkā stāšanās termiņš tiks saskaņots ar Ministru kabineta noteikumu projekta „Noteikumi par ugunsgrēku un glābšanas darbu uzskaiti” (turpmāk – noteikumu projekts) spēkā stāšanās termiņu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ugunsgrēku uzskaites kārtība valstī nosakāma, lai nodrošinātu Ugunsdrošības un ugunsdzēsības likumā un Valsts civilās aizsardzības plānā noteikto uzdevumu izpildi un panāktu skaidru uzraudzības iestāžu kompetences sadalījumu ugunsgrēku uzskaites jomā. Noteikumu projekta mērķis ir noteikt:1. kārtību, kādā Valsts ugunsdzēsības un glābšanas dienests veic ugunsgrēku (izņemot meža ugunsgrēkus) uzskaiti;1. 1. kārtību un apjomu, kādā Valsts ugunsdzēsības un glābšanas dienests uzskaita tā veiktos glābšanas darbus;1.2. Valsts ugunsdzēsības un glābšanas dienesta informācijas sistēmā iekļaujamās informācijas par ugunsgrēkiem, to radītajām sekām un veiktajiem glābšanas darbiem apjomu;1.3. uzskaitāmās informācijas glabāšanas termiņus, tās nodošanas Latvijas Nacionālajam arhīvam un dzēšanas kārtību;2. kārtību, kādā Valsts meža dienests uzskaita meža ugunsgrēkus;2.1. kārtību un apjomu kādā Valsts meža dienests apkopo informāciju par meža ugunsgrēkiem;2.2. apkopotās informācijas apjomu un glabāšanas termiņus;3. uzskaitīt, kāda informācija ietverama meža ugunsgrēku reģistrā. Informāciju meža ugunsgrēku reģistram iegūst, sastādot aktu par meža ugunsgrēku. Akta paraugu apstiprina Valsts meža dienesta ģenerāldirektors ar rīkojumu.Valsts ugunsdzēsības un glābšanas dienests un Valsts meža dienests sadarbojas, nodrošinot informācijas apmaiņu ugunsgrēku uzskaites jomā. Šo kārtību noteiks starpresoru vienošanās. Noteikumu projekts paredz, ka ugunsgrēku (izņemot meža ugunsgrēkus), Valsts ugunsdzēsības un glābšanas dienesta veikto glābšanas darbu uzskaitījums un ugunsgrēka radīto seku apkopojums notiek Valsts ugunsdzēsības un glābšanas dienesta informācijas sistēmā. Savukārt Valsts meža dienests uztur meža ugunsgrēku reģistru.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Zemkopības ministrija, Iekšlietu ministrija, Valsts meža dienests un Valsts ugunsdzēsības un glābšanas dienests. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Informācija par noteikumu projekta izstrādes sākšanu nosūtīta elektroniski Valsts meža dienestam un Valsts ugunsdzēsības un glābšanas dienestam. Noteikumu projekts ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē  | Noteikumu projekts apspriests ar Valsts ugunsdzēsības un glābšanas dienestu un Valsts meža dienestu.  |
| 3. | Sabiedrības līdzdalības rezultāti  | Iesaistītās institūcijas atbalsta noteikumu projektu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests un Valsts ugunsdzēsības un glābšanas dienests. |
| 2.  | Projekta izpildes ietekme uz valsts pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide  | Ar noteikumu projektu netiek radītas jaunas valsts institūcijas, kā arī netiek paplašinātas esošo institūciju funkcijas. |
| 4. | Projekta izpildes ietekme uz pārvaldes institucionālo struktūruEsošu institūciju likvidācija | Ar noteikumu projektu netiek plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūruEsošu institūciju reorganizācija | Ar noteikumu projektu netiek plānots reorganizēt vai apvienot esošās institūcijas. |
| 6. | Cita informācija | Nav. |

*Anotācijas II, III, IV un V sadaļa – projekts šīs jomas neskar.*

Zemkopības ministre L.Straujuma

2012.04.12. 10:50

696

M.Līdums

 67027118, Martins.Lidums@zm.gov.lv